ຍານ​ຂົນ​ສົ່ງ​ ​ຂອງຣັດເຊຍ ສູນ​ເສຍ ​ການ​ຄວບ​ຄຸມ ແລະ ຈະຕົກ​ລົງມາ​ສູ່​ໂລກ
ຣັດ​​ເຊຍໄດ້ຍອມ​ຮັບ​ ໃນ​ວັນ​ພຸດ​ວານ​ນີ້ວ່າ ​ຕົນໄດ້​ສູນ​ເສຍ​ ການຄວບ​ຄຸມ ຍານ​ຂົນ​ສົ່ງ​ສຳພາລະ ລຸນຫລັງຖືກສົ່ງ ຂຶ້ນສູ່ອາວະກາດ ຈາກ Kazakhstan.
ຈົ້າໜ້າທີ່ສູນກາງອາວະກາດຂອງຣັດເຊຍ ກ່າວວ່າ ຕົນໄດ້ສູນ ເສຍການຄວບຄຸມຍານຂົນສົ່ງສຳພາລະທີ່ບໍ່ມີຄົນຂັບ ທີ່ກຳລັງ ໝູນປິ່ນຕົກລົງມາສູ່ໂລກ ຣັດເຊຍ ໄດ້ຍອມຮັບ ໃນວັນພຸດວານນີ້ວ່າ ຕົນໄດ້ສູນເສຍການ ຄວບຄຸມຍານຂົນສົ່ງສຳ ພາລະດັ່ງກ່າວ ຫລັງຈາກໄດ້ຖືກສົ່ງຂຶ້ນ ສູ່ອາວະກາດ ຈາກ Kazakhstan ທ່ານ Igor Komarov ຫົວໜ້າຂອງອົງການອາວະກາດຣັດເຊຍ Roscomos ກ່າວວ່າ:“ຍ້ອນເລື້ອງຄວາມປອດໄພ, ການສືບຕໍ່ ຖ້ຽວບິນຕ່າງໆຂອງຍານອາວະກາດ ແລະການເຂົ້າຈອດ ທີ່ສະ ຖານີອາວະກາດນາໆຊາດ ແມ່ນບໍ່ສາມາດດຳເນີນງານຕໍ່ໄປໄດ້ ໃນຂະນະນີ້ ປະຈຸບັນນີ້ ພວກເຮົາກຳລັງຄວາມຄຸມລະບົບການທຳງານໃນຍານອາວະກາດ ແລະພວກເຮົາກໍກຳລັງ ວາງແຜນປະຕິບັດງານໂດຍໃຫ້ຍານຂົນສົ່ງສຳພາລະ\ລຳດັ່ງກ່າວຕົກລົງໃສ່ມະຫາສະມຸດ ” ພວກເຈົ້າໜ້າທີ່ ບໍ່ໄດ້ກ່າວໃນທັນທີວ່າ ເປັນຍ້ອນສາເຫດໃດທີ່ພາໃຫ້ຖ້ຽວບິນຂອງຍານຂົນສົ່ງດັ່ງກ່າວປະສົບກັບຄວາມລົ້ມແຫຼວ ຍານຂົນສົ່ງສຳພາລະແມ່ນມີຈຸດປະສົງທີ່ຈະລຳລຽງເຂົ້າປາອາຫານ ແລະສຳພາລະຈຳ ເປັນອື່ນໆ ໄປຍັງສະຖານີອາວະກາດນາໆຊາດ ແຕ່ວ່າ ພວກນັກບິນອາວະກາດ ຢູ່ທີ່ ນັ້ນແມ່ນບໍ່ຕົກຢູ່ໃນອັນຕະລາຍແຕ່ຢ່າງໃດ ແລະຍັງມີເຄື່ອງໃຊ້ຂອງສອຍພຽງພໍຈົນເຖິງ ເວລາການສົ່ງຍານຂົນສົ່ງສຳພາລະເທື່ອໜ້າ ຊຶ່ງຈະມີຂຶ້ນໃນເດືອນມິຖຸນາຈະມາເຖິງນີ້ ນີ້ແມ່ນຄັ້ງທີ 2 ທີ່ການສົ່ງຍານຂົນສົ່ງສຳພາລະ ໄດ້ປະສົບກັບຄວາມລົ້ມແຫຼວໃນຮອບປີ ທີ່ຜ່ານມາ ຍານລຳລຽງສຳພາລະໄດ້ຖືກທຳລາຍໃນເດືອນຕຸລາປີກາຍນີ້ ເວລາຈະຫຼວດ ໄດ້ລະເບີດຂຶ້ນ ຢູ່ທີ່ຖານສົ່ງ ໃນລັດ Virginia ທາງພາກຕາເວັນອອກຂອງສະຫະລັດ